Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 04/18 i 112/19) i članka 36. Statuta Općine Vladislavci («Službeni glasnik» Općine Vladislavci broj 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21- pročišćeni tekst ) općinski načelnik Općine Vladislavci, donosi

 **PLAN PRIJMA**

**u službu Općine Vladislavci za 2025. godinu**

Članak 1.

 Ovim planom prijma u službu u Općinu Vladislavci (dalje u tekstu: Plan prijma) utvrđuje se prijam službenika i namještenika u službu u Jedinstveni upravni odjel Općine Vladislavci tijekom 2025. godine.

Članak 2.

 Plan prijma sadrži:

* stvarno stanje popunjenosti radnih mjesta u Jedinstvenom upravnom odjelu,
* potreban broj službenika i namještenika na neodređeno vrijeme za 2025. godinu,
* potreban broj službenika i namještenika na određeno vrijeme za 2025. godinu,
* planirani broj vježbenika u Jedinstvenom upravnom odjelu u 2025. godini,

Članak 3.

 Stvarno stanje popunjenosti radnih mjesta te potreban broj službenika i namještenika na neodređeno vrijeme za 2025. godinu utvrđuje se u tablici koja se nalazi u prilogu i čini sastavni dio ovog Plana prijma.

Članak 4.

 Ovaj Plan stupa na snagu danom donošenja, a ima biti objavljen u „Službenom glasniku“ Općine Vladislavci.

KLASA: 100-01/24-01/02

URBROJ: 2158-41-02-24-01

Vladislavci, 18. prosinca 2024.

**Općinski načelnik**

Marjan Tomas, v. r.

**PLAN PRIJMA U SLUŽBU**

**U OPĆINU VLADISLAVCI ZA 2025.**

**JEDINSTVENI UPRAVNI ODJEL**

|  |  |  |  |  |  |  |
| --- | --- | --- | --- | --- | --- | --- |
| R.b. | Sistematizirana radna mjesta | Uvjet za obavljanje poslova radnog mjesta | Broj sistematizi-ranih radnih mjesta | Stvarno stanje na dan 19. 12. 2024. | Potreban broj službenika/Namještenika na neodređeno vrijeme u 2025. | Potreban broj službenika/namještenika na određeno vrijeme u 2025. |
|  | Pročelnik | magistar struke ili stručni specijalist pravnog smjera koji ima najmanje jednu godinu radnog iskustva na odgovarajućim poslovima | 1 | 1 | - | - |
|  | Viši savjetnik za financije | magistar struke ili stručni specijalist ekonomskog smjera, četiri godine radnog iskustva na odgovarajućim poslovima, položen državni stručni ispit, poznavanje rada na računalu (MS Word, Excel, internet) | 1 | 1 | - | - |
|  | Stručni suradnik za upravne i pravne poslove | Sveučilišni prvostupnik struke pravnog smjera ili stručni prvostupnik javne uprave uz tri godine radnog iskustva na odgovarajućim poslovima | 1 | 1 | - | -- |
|  | Upravni referent | SSS upravnog smjera uz jednu godinu radnog iskustva na odgovarajućim poslovima | 1 | 1 | - | - |
|  | Referent – administrator za projekte | SSS - -IV. stupnja ekonomskog ili upravnog smjera ili gimnazije uz jednu godinu radnog iskustva na odgovarajućim poslovima | 1 | 1 | - | - |
|  | Referent - Komunalni redar | SSS, gimnazijsko srednjoškolsko obrazovanje ili četverogodišnje strukovno srednjoškolsko obrazovanje upravnog, ekonomskog ili tehničkog smjera uz jednu godinu radnog iskustva na odgovarajućim poslovima | 1 | 1 (pola radnog vremena) | - | - |
|  | Referent - Poljoprivredni redar | SSS, gimnazijsko srednjoškolsko obrazovanje ili četverogodišnje strukovno srednjoškolsko obrazovanje poljoprivrednog, upravnog, ekonomskog ili tehničkog smjera uz jednu godinu radnog iskustva na odgovarajućim poslovima | 1 | 1 (pola radnog vremena) | - | - |
|  | Komunalni izvidnik | SSS, tehničko, industrijsko ili obrtničko obrazovanje | 1 | 1 | - | - |
|  | Namještenik u komunalnom pogonu | niža stručna sprema ili osnovna škola | 1 | 0 | - | 1 |